cyanic-selkie/wikianc huggingface dataset:
Leo Pinto
Polleiat
वर्ग:Konknni वर्ग:Goemkar – Famadh / Prosidh वर्ग:Sonvsaracho Prosidh vo Famadh Lok वर्ग:Itihas / History वर्ग:Romi panam
Tesalonikarank Pauluchem Dusrem Potr
Polleiat
Second_Epistle_to_the_Thessalonians
Books_of_the_Bible
Bible
Sondorbh
वर्ग:Konknni वर्ग:Novea Korarachim Pustokam (New Testament Books) वर्ग:Devachem Utor वर्ग:Romi panam
Jack Britto
…. Page needs to be Edited.
File:Jack Britto.jpg|Jack Britto.
Polleiat
Jack_Britto
वर्ग:Konknni वर्ग:Goemkar – Famadh / Prosidh वर्ग:Sonvsaracho Prosidh vo Famadh Lok वर्ग:Itihas / History वर्ग:Romi panam
नरेंद्र दाभोळकर
नरेंद्र दाभोळकर हो एक नामनेचो दोतोर.
जल्म
नरेंद्र अच्युत दाभोळकर हांचो जल्म 01 नोवेंबर 1945 ह्या दिसा सातारांत जालो. अच्युत नारायण दाभोळकर आनी ताराबाई हांचें धावे भुरगें म्हळ्यार नरेंद्र .मानेस्त तत्वचिंतक डाँ.देवदत दाभोळकर हे नरेंद्राचे व्हडले भाव. नरेंद्राचे मुळावें शिक्षण सातारांतल्या न्यू  इंग्लीश स्कुलांत जालें. सांगलीच्या विलिंग्डन म्हाविधालयांतल्यान तांचें उच्च शिशण  जालें. चडशी खबर नाशिल्ली गजाल म्हणल्यार नरेंद्र दाभोळकर  हो उत्कूश्ट  कबड् डीपटू  आशील्लो. कबड्डीचेर तांनी एक पुस्तकूय बरयला. ताचे खातीर तांकां शीवछ़ञपती हो पुरस्कार फावो जाला.
दोतोरकेचें शिक्षण
1970 सालांत तांणी मिरज वैजकी म्हाविधालयांतल्यान दोतोरकेचें शिक्षण पूर्ण केलें आनी सातारांत दोतोरकी सुरू केली. 1983 हया वर्सा तांणी अंधसध्दा निर्मुलन समीतो स्थापन केली .जिचें कार्य तांणी मरसर केलें. साने गुरुजीन स्थापन केल्ल्या साधना ह्या मासिकाचे ते संपादक आशिंल्ले. अंदसध्दे आड तांणी खूब व्हडलो लडो  दिल्लो. 20 आँगस्ट 2013 ह्या दिसा तांची गुळयो  घालून पुण्यांत  हत्या केली. अजून मेरेन तांच्या मारप्यांचो सोद लागूंक ना.
पुरस्कार
कबड्डीचेर तांनी एक पुस्तकूय बरयला. ताचे खातीर तांकां शीवछ़ञपती हो पुरस्कार फावो जाला.
वर्ग:देवनागरी पानां
ಅಲೆ
ಅಲೆ ಅಮ್ಚ್ಯಾ ಖಾಣಾಂತ್ ಉಪಯೋಗ್ ಕರ್ಚಿ ಸಂಬಾರ್ ವಸ್ತು.ಅಲೆ ಒಕತ್ ಜಾವ್ನ್ ಉಪಯೋಗ್ ಕರ್ತಾತ್. ಅಲೆ ಮಾತಿ ಪದಾಂ ಲಾಂವ್ಚೆ ಏಕ್ ಝಡ್ ಜಾವ್ನಾಸಾ. ಮೊಸ್ತು ವರ್ಸಾಂ ಥಾವ್ನ್ ಹ್ಯಾ ಝಡಾಚೆಂ ಇತಿಹಾಸ್ ಅಸಾ ಆನಿ ಲೋಕ್ ತೆ ಉಪಯೋಗ್ ಕರ್ತಾ. ಏಷ್ಯಾ, ಭಾರತ, ಆಗ್ನೇಯ ಏಷ್ಯಾ, ಪಶ್ಚಿಮ ಆಫ್ರಿಕಾ ಆನಿ ಕೆರಿಬ್ಬಿಯನ್ ಪ್ರದೇಶಾಂತ್ ಅಲ್ಯಾಚೆಂ ಬೆಳೆ ಕರ್ತಾತ್.ಅಲ್ಯಾಚೊ ಪರ್ಮಳ್ ಆನಿ ರುಚ್ ಜಿಂಜೆರೋಲ್‌, ಶೊಗಾಲ್‌ ಆನಿ ಜಿಂಜೆರೋನ್‌ ಅಲ್ಯಾಚ್ಯಾ ರೊಸಾಂತ್ ಉತ್ಪನ್ ಜಾತಾ.ತಾಚೆಂ ಜಡಯ್ ೧ ಥಾವ್ನ್ ೩ ಶೇಕಡಾ ಆಸ್ತಾ.ಅಲ್ಯಾಚೆಂ ಜಡ್ ೩ ಥಾವ್ನ್ ೪ ಫಿಟ್ ತೆಂ ಪಾತಳ್ ಜಾವ್ನ್ ತಾಚೆಂ ಖೊಲೆ ಪಯ್ಸ್ ಪಯ್ಸ್ ಆಸೊನ್ ತೆಂ ಝಡ್ ನೀಟ್ ವಾಡ್ತಾ. ತಾಚೊ ದೊವೊ ಆನಿ ಫುಲಾಚೊ ಕಲ್ಲರ್ ಹಳದ್ ಕಲ್ಲರ್ ಜಾವ್ನ್ ಪರಿವರ್ತನ್ ಜಾತಾ. ಅಲ್ಯಾಂತ್ ಸುಕೆ ಅಲೆ ಆನಿ ಜಿವೆ ಅಲೆ ಮ್ಹಣೊನ್ ದೋನ್ ವಾಂಟೆಂ ಕರ್ನ್ ರಾಂದ್ಪಾಕ್ ಉಪಯೋಗ್ ಕರ್ತಾತ್.
ಅಲ್ಯಾಚೆಂ ಉತ್ಪಾದನ್
ಸಂಸಾರಾಂತ್ ಸಕ್ಕಡ್ ಅಲ್ಯಾಚಾ ಉತ್ಪಾದನೆಂತ್ ೩೦% ಭಾರತ್ ಉಪಯೋಗ್ ಕೆಲ್ಲೆ ವರ್ವಿಂ ಭಾರತ ಪಯ್ಲ್ಯಾ ಸ್ಥಾನಾರ್ ಅಸಾ.
ವಿಶ್ವಚೆಂ ಪಯ್ಲ್ಯಾ ೧೦ ಅಲೆ ಉತ್ಪಾದಕ ದೇಶ — ೧೧ ಜೂನ್ ೨೦೦೮ ಂತ್
ಒಟ್ಟು ವಿಶ್ವ-೧೩೮೭೪೪೫
ಉಲ್ಲೇಖ್
वर्ग:ಕನ್ನಡ್ ಪಾನಾಂ
युग
युग एक काळमाप वा प्रमाण. खंयचेय घटनेची परत परत आवृत्ती जाता तेन्ना तिच्या पर्यायाक जो काळखंड लागता ताका युग अशें म्हण्टात. युग हें उतर युज् = जुळप ह्या धातूपसून जालां, देखून ताचो अर्थ ‘एक थरावीक काळखंड’ असो जाता. वेदांत ह्या अर्थान युग हें उतर जायतेकडेन आयिल्लें आसा. पूण थंय युगाचें थरावीक काळमान सांगिल्लें ना.
वैदिक साहित्यांत चार वर्सांचें एक युग (चतुवर्षात्मक युग) मानिल्लें दिसता. तैत्तिरिय ब्राह्मण आनी तांडय ब्राह्मण हातूंत संवत्सर, परिवत्सर, इदावत्सर आनी अनुवत्सर हीं चार वर्सनांवां दिल्लीं आसात. एका युगांतलीं तीं चार वर्सांचीं नांवां आसुंये.
वेदांगज्योतिशांत पांच वर्सांचें युग (पंचवर्सात्मक युग) मानिल्लें आसा. संवत्सर, परिवत्सर, इदावत्सर आनी इद्वत्सर हीं तातुंतल्या पांच वर्सांचीं नांवां. वेदांगज्योतिशांत जरी तीं सांपडनात तरी गर्गादिकांनी हींच नांवां दिल्लीं आसात. ह्या युगांतल्या पांच वर्सांमदीं ६२ चांद्रमास आनी १८३० दीस येतात. म्हणजेच एका युगांत दोन चडीत म्हयने जातात. चार वर्सांचें युग मानलें जाल्यार सौर आनी चांद्र वर्सांचो असो मेळ घालपाक येना. देखून वेदांगकाळांत पंचवर्षात्मक युगपद्दत सुरू केली. हे युगपद्दतीचो उल्लेख महाभारतांत कांय सुवातींचेर आयिल्लो आसून विराट पर्वांत भीष्मान दुर्योधनाक पांडवांच्या वनवासाचो काळ सांगतना पांच वर्सांनी दोन चडीत म्हयने धरिल्ले आसात. वायू पुराणांतूय पंचवर्षात्मक युगाचो उल्लेख सांपडटा.
पुराणांत कृत, त्रेता,द्वापार आनी कलीं हीं चार युगां मेळून एक म्हायुग मानिल्लें आसा. ताका दिव्य युगय म्हणटात. अशीं १००० म्हायुगां म्हणजे ब्रह्मदेवाचो एक दीस जाता. ताका कल्प म्हण्टात. तातुंतल्या वर्सांची मेजणी अशी करतात-
कृतयुग- ४८०० दिव्य वर्सां (संध्या आनी संध्यांश धरून)
त्रेतायुग- ३६०० दिव्य वर्सां (संध्या आनी संध्यांश धरून)
द्वापारयुग- २४०० दिव्य वर्सां (संध्या आनी संध्यांश धरून)
कलियुग- १२०० दिव्य वर्सां (संध्या आनी संध्यांश धरून)
वट्ट १२०० दिव्य वर्सां म्हणजेच एक म्हायुग. देवांचें एक वर्स म्हणजेच मनशांचीं ३६० वर्सां. देखून म्हायुगाचीं १२००० दिव्य वर्सां = १२०००×३६० मनीस वर्सां = ४३२०,००० मनीसवर्सां.
देवांचें युग आनी मनशांचें युग हांचो उल्लेख ऋग्वेदांत सांपडटा. युगमानांतलीं दिव्य वर्सां आनी मानवी वर्सां ही कल्पना पुर्विल्ल्या काळापसूनची अशें कांय पंडीत मानतात.
पुरांणांत चतुर्युगांतलीं १२००० वर्सां दिव्य वर्सां मानल्यांत. विष्णु पुराणांतलो हे विशींचो श्र्लोक असो आसा-
दिव्यैर्वर्षसहस्त्रैतु कृतत्रेतादिसंज्ञितम्।
चतुर्युगं द्वादशभिस्तद्विभागं निबोध मे।।
चत्वारि त्रीणि व्दे चैकं कृतादिषु यथाक्रमम्।
दिव्याब्दानां सहस्त्राणि युगोष्वाहुः पूराविदः।।
तत्प्रमाणैः शतैः संध्या पूर्वा तत्राभिधीयते।
संध्यांशश्चैव तत्तुल्यो युगस्यानन्तरो हि सः।।
कृंत त्रेता द्वापरश्च कलिश्चैव चतुर्युगम्।
प्रोच्यते तत्सहस्त्रं च ब्रह्माणो दिवसं मुने।।
अर्थ- हे मुने, बारा दिव्य वर्ससहस्त्रांनी कृतत्रेवादी चार युगां जातात. कृतयुगांत चार दिव्य वर्ससहस्त्रां, त्रेतायुगांत तीन दिव्य वर्ससहस्त्रां, व्दापारयुगांत दोन दिव्य वर्ससहस्त्रां आनी कलियुगांत एक दिव्य वर्ससहस्त्र इतलीं वर्सां आसतात अशें पुराविद म्हणटात. युगाचे सुरवेक आनी अखेरेक त्याच प्रमाणांत म्हणजे अनुक्रमान चार दिव्य शतकां, तीन दिव्य शतकां, दोन दिव्य शतकां आनी एक दिव्य शतक इतलो संधिकाल आसता. कृत, त्रेता, द्वापार आनी कली अशीं चार युगांचीं नांवां आसात. ह्या चार युगांचे सहस्त्र म्हणजेच ब्रह्मदेवाचो एक दीस.
चार युगांचो धर्माकडेन लागींचो संबंद आसा. दर युगांत धर्माचो इल्लो इल्लो नाश जाता अशें सांगलां. कृतयुगांत धर्म सगळो म्हणजे चार पादांचो आसता, त्रेतायुगांत ताचो एक पाद नश्ट जाता, द्वारयुगांत तिसरो पाद नश्ट जाता आनी कलियुगांत तिसरो पाद नश्ट जावन एकच पाद उरता.
मनशाचें आयुर्मानूय युगा युगांत उणें जायत वता. कृतयुगांत मनीस ४०० वर्सां जगता, त्रेतायुगांत ३०० वर्सां जगता, द्वपार युगांत २०० वर्सां जगता आनी कलियुगांत १०० वर्सां जगता. दर युगाचो धर्म वेगळो. कृतयुगांत तप, त्रेतायुगांत आत्मज्ञान, द्वापारयुगांत यज्ञ आनी कलियुगांत दान हो मुखेल धर्म आसा.
मनशाच्या कर्मांचींय फळां दर एका युगांत वेगवेगळीं आसात. तशेंच तांची पुजनीय देवताय वेगळी आसा. वायू पुराणाप्रमाण कृतयुगांत ब्रह्मदेव, त्रेतायुगांत यज्ञ, द्वापारयुगांत विष्णू आनी कलियुगांत म्हादेव हांची पुजा करतात. दर युगांतली पुजेची पद्दतय वेगळी आसा. कृतयुगांत ध्यान, त्रेतायुगांत यज्ञ, द्वापारयुगांत अर्चा आनी कलियुगांत नाम जप केल्ल्यान एकूच फळ मेळटा, अशें विष्णू पुराणांत म्हळां.
युगधर्माक जेन्ना सारको पाळो मेळना तेन्ना भगवान विष्णू धर्माची घडी सारकी घालपाखातीर धर्तरेचेर अवतार घेता अशें वायू पुराणांत सांगलां.
वैशाख शुध्द तयेक कृतयुग,कार्तिक शुध्द नमीक त्रेतायुग, भाद्रपद वद्य तिरोदशीक द्वापारयुग आनी माघ पुनवेक वा उमाशेक कलियुग सुरू जालें, देखून त्या तिर्थीक युगादितिथी अशें म्हण्टात. त्या दिसा उपास, तप, दान, श्राध्द, होम, जप आदी इल्ल्याशा प्रमाणांत लेगीत केल्यार ताचें कोटीगुणीत पुण्य फावो जाता अशें सांगिल्लें आसा.
कलियुगाच्या आनी दर एका युगाच्या आरंभाक सगळे गिरे आश्र्विनीचे सुरवेक एकठांय आसतात, हें ज्योतीशग्रंथांतलें युगारंभाचें लक्षण मनुस्मृती, महाभारत सारकिल्या ग्रंथांत दिल्लें आसा. हाचे उरफाटें सूर्य, चंद्र, बृहस्पती आनी पुष्य एके राशीक येतात तेन्ना कृतयुग सुरू जाता अशें महाभारतांत सांगलां.
सुमार दोन अब्ज वर्सांपयलीं धर्तरी उत्पन्न जाली. तिचो वयलो भाग थंड आनी घट जावन ताचेर उदक सांचपाक लागलें. उपरांत थंय जीवसृश्ट निर्माण जाली. ताचे पयलीं सुमार ८० कोटी वर्सांचो काळ सोंपलो आसुंये असो अदमास शास्त्रज्ञांनी केल्लो आसा. पयलीं हाडां नाशिल्ले जीवजंतू निर्माण जालें. मागीर नुस्तें निर्माण जालें. मागीर व्हड सरकटपी प्राणी निर्माण जाले. सुमार पांच लाख वर्सां पयलीं मनशाची उत्पत्ती जाली अशें मानतात.
सुमार स लाख वर्सांपयलीं धर्तरेचेर पयलो हिमप्रलय जालो. शास्त्रज्ञांच्या मतान अशे चार प्रलय जाले आसुंये. तांकां हिमयुगां म्हण्टात. त्या काळांत चडशी सगळी धर्तरी हिमाच्छादीत आसताली आनी जीवसृश्ट नासतालीच. कांय भाग उश्ण उरिल्ल्यान थंयची जीवसृश्ट बरी उरिल्ल्याचो अदमास आसा. हजारांनी वर्सांउपरांत हवामान परत उश्ण जावन जीवसृश्ट परत उत्पन्न जाताली वा उरिल्ली वाडटाली. परत हिमप्रलय जायमेरेनच्या मदल्या हजारांनी वर्सांच्या काळांत ती सगळी धर्तरेचेर नंदताली. पयल्या वा दुसऱ्या हिमयुगांच्या मदल्या उश्ण कालखंडांत मनशाचो जल्म जालो आसुंये. सुमार २०,००० वर्सां पयलीं निमाणें हिमयुग सोंपलें अशें म्हण्टात.
सुरवेक माकडाभाशेन आशिल्ल्या आदिमानवान फातराचीं हत्यारां करून आपलें वेगळेपण दाखयलें. तांचीं हीं हत्यारां ओबड धोबड आशिल्लीं. त्या काळाक पुर्विल्लें अश्मयुग म्हणटाले. लाखांनी वर्सां तें चालू आशिल्लें. तातुंतल्या निमाण्या कांय हजार वर्सांच्या काळांत त्या रानवटी मनशांनी वेगळ्या फातराचीं ल्हान साधनां तयार केलीं. त्या कालखंडाक अश्मयुग म्हण्टात. कालांतरान मनीस सुदारलो आनी तो बरीं साधनां तयार करपाक लागलो. ह्या कालखंडांक नवाश्मयुग म्हण्टात. त्या कालखंडाचे अखेरेक मनशाक तांबें सांपडलें. त्या धातूचो ताणें हत्यारां करपाक उपेग केलो. तांबें आनी कथील हांची भरसण केल्ल्यान एक चड घट्ट आनी तिगपी धातू मेळटा ताका काशें म्हण्टात. ताचीं उपकरणां चड उपेगी थरलीं. नवाश्मयुगां उपरांतच्या कालखंडांत तांबें आनी कांशें हांचो मनशान उपेग केल्ल्यान ताका ताम्र-कांश्य युग हें नांव मेळ्ळें. ताचे उपरांत लोखण ह्या धातुचो सोद लागलो आनी लोखणयुग सुरू जालें.
मनशान जीं साधनां तयार केलीं तीं ल्हव ल्हव बदलत गेलीं. तातूंत प्रगती जायत गेलीं. ताका लागून तांची रावपाची पद्दतूय बदलली, सूखसोयींनी वाड जाली आनी समाजवेवस्थेंत बदल जालो. हाकाच युगपरिवर्तन म्हण्टात. जगाच्या सगळ्या भागांनी एकाच वांगडा युगपरिवर्तन म्हण्टात. जगाच्या सगळ्या भागांनी एकाच वांगडा युगपरिवर्तन जाता अशें ना. खंयच्याय प्रदेशांतल्या मानवसमुहान पयलीं प्रगती करून नव्या युगाक सुरवात केली तरी हेर प्रदेशांतलो मनीस फाटसारिल्लोच आसपाक शकता. पूण जगांत मात नवें युग सुरू जालें अशें म्हणूं येता. कारण प्रगत मानव नव्या प्रकारच्या साधनांक लागून चड बळिश्ट जाल्लो आसता आनी ताचो जेन्ना अप्रगत मानवाकडेन संघर्श जाता तेन्ना तातूंत प्रगत मानव जिखता. ताकालागून हेर मानवसमुहूय आपली प्रगती करून घेतात वा नव्या युगांत प्रवेश करतात वा नश्ट जातात.
नव्या युगाक सुरवात जाले उपरांत त्या युगांतलीं चड प्रभावी आवतां आनी उपकारणां जरी व्हड प्रमाणाचेर वापरांत आसलीं तरीय फाटल्या युगांतलीं साधनां एकदम ना जायनात. तांचो उपेग चड उण्या प्रमाणांत जायत आसता. हाकाच लागून उत्खननांतुय एकाच जाग्यार वेगवेगळ्या युगांतलीं साधनां सांपडटात. ज्या देशांत नवें युग पयलीं सुरू जाता त्या देशांतूय फाटल्या युगाचे अवशेश जायतो काळ मेरेन तिगून उरतात.
वर्ग:देवनागरी पानां
Farizev ani Donddvosuldar Vopar
Voparincho hetu
Tednam xisamnim lagim sorun Taka vicharlem: “Voparimnim tanchê kodde kiteak uloitai?” Tannem portipall kelo: “Kiteak Sorginchea Rajeache gutt vollkhunchem dennem tumkam dil’lem asa; tankam herank na. Asa tankam Dev anink-ui ditolo ani tanchem map bhoron òt’tolem; punn na tankam, asa tem porian tanchê koddlem Dev kaddun ghetolo. Dekhun Hanv voparimnim tanchê kodde uloitam, kiteak polleun-ui tankam disona, ani aikun-ui tankam aikona ani somzo-i na.
Izaiasan oxem adinch sanglolem tem tanchê sovem pallon ieta:
Farizev ani Donddvosuldar Vopar
Povitr Pustok ː Luke 18 ː 9-14
9 Apunn promannik mhonn somzun, apnnancheruch patietalim ani herank lekhinaslim toslea kãi monxank Tannem oxi êk vopar sangli: 10 "Dog monis, eklo Farizêv ani dusro dônddvosuldar, magnnem korunk Devmondirant choddun gele. 11 To Farizêv nitt ubo ravun oso aplea monant magnnem kortalo: 'Deva, hanv Tuka dhinvastam, kiteak hanv heram monxam sarko nhoi; te chor-nagovnne, oneaii, pordvari; he-tea dônddvosuldara-i sarko nhoi hanv. 12 Satolleak don pavttim hanv upas kortam, mhojê kodde asa titleacho-i dhavo vantto farik kortam.' 13 To dônddvosuldar aplo pois ubo ravlo; dolle porian sorgar lavunk taka kalliz zaina zalem; punn horddem boddoun-boddoun to mhonnttalo: 'Deva, hanv êk patki! mhoji kaklut kôr!' 14 Hanv tumkam sangtam, ho monis Devak manovlolo zaun aplea ghora portolo, punn to dusro Devak manovlolo zaunk na. Kiteak apnnankuch unch kaddtat tankam Dev khala uddoitolo, apunnuch khaltim zatat tankam Dev unch kaddtolo."
“Voparimnim uloitolom, sonvsar rochloleak gupit asloleô vostu ukteô kortolom”, hem provadiachem utor oxem khorem zalem. (Matev 13:35)
वपारिंचो हेतू
तेदनां शिसांनीं लागीं सरून ताका विचारलें: “वपारिंनीं तांचê कडे कित्याक उलयताय?” ताणें पर्तिपाळ केलो: “कित्याक सर्गिंच्या राज्याचे गूट वळखुंचें देणें तुंकां दिल्लें आसा; तांकां हेरांक ना. आसा तांकां देव आनिंक-ऊय दितलो आनी तांचें माप भरन òत्तलें; पूण ना तांकां, आसा तें परियान तांचê कडलें देव काडून घेतलो. देखून हांव वपारिंनीं तांचê कडे उलयतां, कित्याक पळेवन-ऊय तांकां दिसना, आनी आयकून-ऊय तांकां आयकना आनी संजोय ना.
‘आयकून-आयकून तुंकां कांय, संजचें ना; पळेवन-पळेवन तुंकां कांय दिसचें ना. कित्याक ह्या लकाचें काळीज जड-निबर जालां, तांचे कान भेरे जाल्यात, तांचे दळे धांपलले आसात; ना तोर दळ्यांनीं तांकां दिसुंक लाग्तलें, कानांनीं तांकां सार्कें आयकुंक मेळतलें, मनान तांकां संजतलें, आनी, तीं म्हजê-शीं पर्तून येवन, हांव तांकां बरीं करीन .'
फारिजेव आनी दनड्वसुल्दार वपार
पवित्र पुसतक ː लुके १८ ː ९-१४
९ आपूण प्रमाणीक म्हण संजून, आपणांचेरूच पातियेतालीं आनी हेरांक लेखिनासलीं तसल्या कांय मनशांक ताणें अशी êक वपार सांगली: १० "दग मनीस, एकलो फारीजêव आनी दुस्रो दोनड्वसुल्दार, मागणें करुंक देवमंदिरांत चडून गेले. ११ तो फारीजêव नीट उबो रावून असो आपल्या मनांत मागणें कर्तालो: 'देवा, हांव तुका धीनवासतां, कित्याक हांव हेरां मनशां सार्को न्हय; ते चर-नागवणे, अनेाय्ी, पर्द्वारी; हेत्या दोनड्वसुल्दाराय सार्को न्हय हांव. १२ सातळ्याक दन पावटीं हांव उपास कर्तां, म्हजê कडे आसा तितल्याचोय धावो वानटो फारीक कर्तां.' १३ तो दोनड्वसुल्दार आपलो पयस उबो रावलो; दळे परियान सर्गार लावुंक ताका काळीज जायना जालें; पूण हर्डें बडवन-बडवन तो म्हणटालो: 'देवा, हांव êक पात्की! म्हजी काकलूत कोर!' १४ हांव तुंकां सांग्तां, हो मनीस देवाक मानवललो जावन आपल्या घरा पर्तलो, पूण तो दुस्रो देवाक मानवललो जावंक ना. कित्याक आपणांकूच उंच काडतात तांकां देव खाला उडयतलो, आपुणूच खाल्तीं जातात तांकां देव उंच काडतलो."
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
योंगी अरविंद घोष
योंगी अरविंद घोष 'आधुनीक भारतांतले प्रख्यात तत्वचिंतक,स्वातंत्र्यवीर, योगी आनी कवी.जेम कलकत्तांत एका सुसंस्कृत कुटुंबांत.बापूय कृष्णधनबाबू हे दोतोर आशिल्ले.
वळख
जेम कलकत्तांत एका सुसंस्कृत कुटुंबांत.बापूय कृष्णधनबाबू हे दोतोर आशिल्ले.
शिक्षण
भुरग्यांक पुराय अस्तंती धरतेचेर शिक्षण दिवचें म्हणून तांणी अरविंदाक पिरायेच्या सातव्याच वर्सा इंग्लंडाक धाडल.अरविंद हे असामान्य बुध्दीचे विघर्थी आशिल्ले. थयच्या परिक्षांत तांणी जयतीं इनामां मेळयलीं.लॅटीन,ग्रीसी,इंग्रजी ह्या भाशंचेर तांचो शेक अशिल्लो.फ्रज्च,जर्मन,स्पेनी,इटालियी ह्योय भाशा ते थंय शिकले.भारतांत येतकच तांणी बंगाली,गुजराती,मरठी आनी संस्कृत भाशांचो अभ्यास केलो.
छंद
ल्हानपणा सावनूच तांका कविता करपाचो छंद आशिल्लो.लॅटीन,ग्रीसी,इंगलीश आनी बंगाली भाशांत तांणी कविता केल्यात.आयसिएसाची परिक्षा ते ग्रीसी आनी लॅटिनांत सगळ्यांत चड गूण मेळोवन पास जाले.पूण घोडेस्वारींत अपेशी थारले.ते पकते आयसिएसाक बसले नात कँब्रिजाक इंडियन मजलिसांत तांणी क्रांतिकारका भाशणां करुन,भारतांन शस्त्र उठाव करुनूच स्वातंत्र्य मेळोवचें,अशें ते सांगताले.
नोकरी
ब्रिटीश सरकाराची नोकरी करिनासपाचो निर्णय घेवन ते 1893त भारतांत परतले आनी बडोदा संस्थानाचे नोकरेंत रुजू जाले. 1901त तांचेमृणालिनी देवी कडेन लग्न जालें.मुखार अरविंद नोकरी पाँडिचेरीक गेले.
मुखार
मृणालिनी देवींक तांच्या कुळारा दवाचें आपोवणें आयलें.बडोदा महाविघाल.त पयलीं ते फ्रॅज्वीचे आनी इंग्लिशीचे प्राध्यापक,मागीर महाविघालयाटे उपप्राचार्य,प्राचार्य आशिल्ले.बडोघाच्या वास्तव्यांत तांणी फुडस्या कार्याची साधना केली.योगलाधनाय ते करताले.वेद,उपनिषदां,म्हाकाव्यांचो सखोल अभ्यास कुर ते इंग्लिशींत कवीता,नाटकां आनी निबंध बरोवंक लागले.देश स्वतंत्र जावपाक जाय,सशस्त्र क्रांतीनूच स्वातंत्र्य मेळटलें,भारताचो पुनर्जल्म जावपाक जाय,अशें ते म्हणटाले.बांगालांतले क्रांतिकारक चळवळीचे अरविंदबाबू एक प्रवर्तक आशिल्ले.टिळकांक ते फुडारी मानताले.वंगभंगाच्या वेळार ते कलकत्याक गेले.कलकत्ता काँग्रेसीच्या अधिवेशनांत (1906) तांणी भारताचें संपुर्ण स्वातंत्र्यं ह्या ध्येयाची घोशणा केली.
वर्ग:देवनागरी पानां
महादेवभाय देसाय
महादेवभाय देसाय
वऴख
माहादेव हीराभाय देसाय हांचो जल्म 1 जानेवारी 1892 ह्या दिसा गूजरातांतल्या सरस गांवात जालो. महादेव देसाय हे महात्मा गांधीजीचे स्वीय सहाय्यक आनी एक ऩिशठावंत गांधीवादी कार्यकर्तें आशिल्ली. ताजो बापूय हीरभाय हो पार्थमीक शाऴेंत शिकयतालो. फूडेंतो अहमदाबादेक बायलांच्यां र्पाचाय जालो .तांणी रामायण, महाभारत उपनिषदां तशेंच गूजराती साहीत्य हाचो खूब अभ्यास केल्लो. ताजे विचार आनी धर्मीक वूती हाचो र्पभाव महादेवभायचेर जाल्लो.
पयली आनी खाजगी जीवन
महादेवभाय सात वर्साचेंर आसतना आवय जमनांबेन हिचें मर्ण जाले. सुरतेक मॅर्टीक जाले उपरांत ते मुंबय आयले आनी जायत्यो शिशवूत्यो मेऴोवन बिए (1910), एलएलबी (1913) शिक्षण पूराय केले .ताणे 1905 वर्सा ते दुर्गीबाय हीच्याकडेन ल्गन केले.
वावर
बॅकेंतली शिरवीस सोडून 1917 वर्सा ते गांधीजीं वांगडा वावूरपाक लागले आनी अखेरे मेरेन तांचे वागंडा तांचे वांगडा ताचे चिटणीस आनी लागचो सहकारी म्हणून वावुरले. चंपारणय सत्यार्गह (1917), बार्डोलो सत्यार्गह (1928) आनी मिठाचो सत्यार्गह (1930) हातूत भाग घेतलो. तशेंच 1924 च्या भारत छोडो आंदोलनांत ताणी गाधींजीं वागडा बंदखण भोगली ते साहीतीक आनी पत्रकार आशिल्ले. ताणी जायती इंगलीश पुस्तका बरयली. एल्विन ताकां बापूस म्ण़टालो.ताणीं गाधीजीची एकमेव सेवा केली. पूणयाच्या आगा खान राजवाडयांत बंदखणींत आसतना काऴजाच्या दूयेंसान 14 आँगस्ट 1942 ह्या दिसा ताकां मर्ण आयले ...
वर्ग:देवनागरी पानां
Raghunath Anant Mashelkar
Polleiat
Raghunath_Anant_Mashelkar
वर्ग:Konknni वर्ग:Goemkar – Famadh / Prosidh वर्ग:Sonvsaracho Prosidh vo Famadh Lok वर्ग:Itihas / History वर्ग:Romi panam
कॉनस्ती मास्कारेन्हस
कॉनस्ती मास्कारेन्हस हो एक तियात्र कलाकार.
जल्म
कॉनस्तांतीनो मास्कारेन्हस, माचयेर ताचें नांव कॉनस्ती मास्कारेन्हस म्हूण गाजलां. ताचो जल्म 23 एप्रील, 1942 वर्सा गोंयातल्या फोंड्यां शारांत जालो. रोजा मारिया फेर्नांडीस आनी जुझेमास्कारेन्हस हे ताचे आवय बापूय.ताच्या आवय-बापायक जलमल्ल्या 8 चलयां आनी 2 चल्या मजगती तो सगल्यांत निमाणो चलो. ताचो बापूय दर्जी म्हूण मुंबई शारांत वेवसाय करतालो आनी ताची आवय अडेचीं कामां करुन एद्या व्हड घराब्याक पोसताली.
शिक्षण
ताणें पुर्तुगेज भाशेंत शेगुंद ग्रांव मेरेनचे शिकप इस्कोला प्रिमार्यान केला आनी गोंय मुक्त जाल्या उपरांत पाचवी येत्ते मेरेन इंग्लिशींतल्यान शिकप ताणें आल्मेदा हाय स्कूल फोंड्या ह्या शाळेंत केलें. त्या काळांत सातवी मेरेन शिकप म्हळ्यार एस. एस. सी पुराय करपा इतलें समजताले.तो एक परजळीत हुशार विद्यार्थी आसलो पूण अर्थीक लाचारपणाक लागून फुडलें शिकप बंद करचें पडलें.
माचयेर वेवसायीक मळार भितर सुरवात
कॉनस्तीन ही संद दोनूय हातांनी हातासून घेवन ताणें स्वता तयार केल्ले कांतार म्हणलें ‘ आमी अशेच उरले गोंयकार’ जाका ताका तीन फावटीं “आनको यो” म्हणून आपोवप जालें आनी हाजीर आसलेल्या प्रेक्षकांनी उबो रावन ताचो सन्मान केलो. तशेंच तियात्रीस्त आंतोनी दे सा जो कांतांर म्हणटल्यांक प्रोंमटींग दितालो ताणें कॉनस्ती कडेन ताच्या काताराचें हातबरप मागलेलें, तो लेगीत कॉनस्तीक पळोवन अजाप जालो की ताणें आपलें कांतांर चुकनासतना आनी आत्मविस्वासान प्रोमटींग करीनासतना म्हळें.
गोंयांत परतून आयल्या उपरांत आत्मविस्वासी कॉनस्तीन1970 वर्सा फोंड्यां शारातल्या लोकांक आपल्या पंगडान घेवनआपलो पयलोच तियात्र “न्हय सपन’’माचयेर हाडलो.हो तियात्र ताणें मुंबय शारांत काम करतना बरयल्लो. पदमाश्री एम. बोयराच्या प्रसिद्ध ब्लोक बास्टर‘संवसार सुदरलो’ ह्या तियात्रांत ताणें अभिनय केलो आनी कांतांर म्हणलें जाचें सुमार 25 दाखवण्यो जाल्यो. वेगवेगळ्या दिगदर्शकांचे हेर तियात्रांनी जातूंतकॉनस्तीन अभिनय आनी कांतांरा केल्यात ते अशें जावन आसात ‘आपल्या हातान घेतलो घात’ (बेन्तो दायस), ‘घात आपल्याक संतोस पेल्याक’ (बरोवपी. एफ. डी. सौजा आनी दिगदर्शक. बॅनेदितो पिनहेरो), ‘हांव पातकी?’ (सेबी मास्क आनी ताच्या बराबर गोंयचे कांय प्रमुख कलाकार), ‘विनगन्स’ आनी ‘पोलितीक’ (माइक मेहता), ‘सांगांती’ (नोनस्टोप खेळ तियात्र) (बरोवपी. वितोरीन पेरेरा,आनीदिगदर्शक. सी. पॅरी, जो कुवेट शारांत घडोवन हाडलो), ‘रुप आंजांचें’ (बोवेंतुरा आलमेदा- जाका कला अकादेमीन दुसरो इनाम फावो जाला). ‘तर तूं’ (पिटर (बेबी) फेर्नांडीस जाच्यो गोंयभर 25 दाखवण्यो जाल्यात), ‘उसरां पावलो’ (पिटर (बेबी)फेर्नांडीस), ‘मीस विलमा’ (बापतीस्त पेरेरा), ‘बाप्पा’ (काणयेतल्या विचारसर्णीचो रचनार, दामासियानो कोहेलो हाचें लिपीयांतरण आनी दिगदर्शन करपीकॉनस्ती), ‘घोव, बायल आनी कुंपार’,हो जमनीवयलो खेळ एकवटीन आंतोनियो (तारवटी) फेर्नांडीस आनी कॉनस्ती हाणीं बरयला आनी दिग्दर्शीत केला.
1975 वर्सा ,कुंवेट शारांत,कॉनस्ती 8 वर्सां थंयच्या शिक्षणीक मंत्रालयांत, विजशास्त्री म्हूण वावुरलो. त्या वेळारताका तियात्रांनी नाचपाची संद मेळ्ळी, तांतुतलोच एक तियात्र म्हळ्यार वितोरीन पेरेराचो नोनस्टोप खेळ तियात्र ‘सांगांती’ जाचो दिग्दर्शक सी. पॅरी आसलो. ह्या तियात्रांन दिग्दर्शकाक सहकार दिवंचे दिवन, ताणें ह्या तियात्रांन नायकाची मुखेल भुमीका लेगीत केल्या. जेन्ना कुंवेट शाराचेर ईराखाच्या लोकांनी आक्रमण केलें तेन्नाकॉनस्तीक गोंया परतुचें पडलें.
एक व्हड मानाचो गायक तशेंच नैसर्गीक संगीत घडवपीकॉनस्तीन 250 वयर कांतारांचे वेगवेगळे प्रकार बरयले जशे, सोलोस,डुयेट्स,दुयोस,त्रियोस,क्वोर्तेस/क्व्वीटेंन्स आनी कोरल. वेगवेगळ्या अवसरांक जशें, काजारांक (सावूदीचें कांतांर), वाडदिसांक, आदी तो संगीत रचतलो. ताणें सुमार 12 कांतांरा ओल इंडिया रेडियोचेर रिकॉर्ड करुन दवरल्यांत जीं आयजवेर आमकां आयकपाक मेळटात.तशेंच ताणें उमाळ्यान भरिल्ली कांतांरा रचलीं तशेंच 6 कांतांरा रिकॉर्ड केलीं जातूंत सोलोस,डुयेट्स,दुयोस,त्रियोस आनी क्वोर्तेस हांचो आसपाव आसा, जीं‘वावुरचें लोकान’ ह्या कॅसेटीन आसा. जी दमासियानो कोयेलो हाणें काडिल्.ली जातूंत पिटर नऱ्होना आनी बाबुश हाणीं संगीताची मांडावळ केल्ली. ‘सिलेकटेड स्टार्ज ऑफ गोवा’ ह्या रंगमेळ पंगडाचो तो वांगडी आसलो आनी हो रंगमेळ घडोवपी सेबी मास्क कुरतोरीं गांवचो तशेंच तो, सेबी-पिटर-कॉनस्ती ह्या त्रियोचो भाग आशिल्लो. तियात्र माचयेर तरेकवार बळिश्ट तियात्रीस्तांक कॉनस्तीन खांद मारलो जे जावन आसात प्रेम कुमार, एम बॉयर, आंतोनी दें सा, सी आल्वारीस,यंग मिनेजीस, आल्फ्रेड रोज,जासींत वाज,सौजा फॅरांव, फिलोमॅनां ब्राज, बेटी नाज, स्टीव रॉड, बाब पिटर, आंतोनॅत मॅण्डीस, रिता रोज, मेरी वाज, आंतोनी सान, सिसील्या माशाडो, आदी.
ताचो भोवमान
तरेकवार संघटणानीं आनी मंडळानीं ताच्या संस्कृतीक क्षेत्रांत, तियात्रा खातीर दिल्ल्या योगदाना पासत ताचो भोवमान केल्लो आसा. गेल्या वर्सा राजीव गांधी कला मंदीर,फोंड्यां हांगा 125 वर्स दिसाच्या तियात्र उत्सव मंडळान, कला आनी संस्कृती संचालनालयानन आनी गोंय तियात्रअकादेमीन तांचो भोवमान केल्लो.
वर्ग:तियात्रिस्त/Tiatrist वर्ग:देवनागरी पानां
Filipe Neri Ferrão
Polleiat
Filipe Neri Ferrão
युगोस्लाविया
युगोस्लाविया (फॅडरल रिपब्लिक ऑफ युगोस्लाविया). एक युरोपी देश. सदया युगोस्लाविया हें सर्बिया आनी मोंटेनॅग्रो ह्या प्रजासत्ताकांचें तशेंच कोसोवो आनी वोज्वोदीना ह्या स्वायत्तासावन तयार जाल्लें संघराज्य. क्षेत्रफळ १,०२,१७३ चौ.किमी.लोकसंख्या १०.९ दशलक्ष (१९९१). ह्या देशाक हंगरी, रुमानिया, बल्गेरिया, ग्रीस, आल्बेनिया, क्रोशिया ह्या देशांनी आनी अॅड्रिअॅटीक दर्यान रेवाडायला. बेलग्रेड शार हें देशाचें राजपाटण. भूंयवर्णनः भूंयरचणुकेचे नदरेन देशाचे तीन वांटे केल्यात. ते अशे- १)दर्यादेगेचो प्रदेश, २)देशाभितरलो ऊंच प्रदेश आनी ३)पॅनोनियन मळांचो प्रदेश. अॅड्रिअॅटीक दर्यालागशिल्ली अशीर दर्यादेग मुखेलपणान फातराळ आसा. दर्यालागशिल्ल्या सशेंवयर जुंव्यांचो तातूंत आस्पाव जाता. दर्यादेगांनी आशिल्ल्या पर्वतांची उंचाय कांयकडेन खूब चड आसून,तांची देंवतीय खूब खर आसा. दर्यादेगांनी कांयकडेन सैमीक बंदरां आसात.
देशांभितर आशिल्ल्या ऊंच प्रदेशांत वायव्य-आग्नेय दिशांनी साबार पर्वतांवळी पातळ्ळ्यात. वायव्येक ज्युल्यन आल्प्स पर्वत आसून, तातुंतले ट्रिस्लाव्ह हें देशांतलें सगळ्यांत ऊंच तेमूक. त्या भागांतली प्लोक्ना, बोबोटोव्ह, डॅरेव्हिका, रुजेन आनी पोलिस्टर हीं तेमकां म्हत्वाचीं.
पॅनोनियन मळांचो प्रदेश देशाच्या उत्तर मध्य भागांत आसा. स्लोव्हीनियेच्या उदेंत भागासावन ते उदेंतेकडेन रुमानियेचे शिमेमेरेन हो मळांचो प्रदेश पातळ्ळा. हो चडसो सपाट प्रदेश आसा. ह्या भागांतल्यान देशांतली मुखेल न्हंय डॅन्यूब आनी सव्हा, द्रावा आनी टिस हे तिचे फांटे. नेंरट्वा,निसावा आनी वादेर ह्यो दोशांतल्यो म्हत्वाच्यो हेर न्हंयो. ह्यो चडशो न्हंयो काळ्या दर्याक वचून मेळटात.
हवामान, वनस्पत आनी मोनजातः भूंयरचणुकेप्रमाण हवामानांत फरक जाणवता. दर्यादेगांनी भूमध्यसागरी प्रकारचें, पर्वतीय प्रदेशांनी शितळ भूखंडीय आनी पॅनोनियन मळांच्या भागांत भूखंडीय प्रकारचें हवामान जाणवता. देशाच्या मध्य, उत्तर आनी ईशान्येकडेन शिंयाळो खूब कडक आनी गीम ऊबदिणो आसता. भुखंडीय हवामानाच्या प्रदेशांत शिंयाळ्यांत सरासरी तापमान १सॅ.जाल्यार गिमाच्या दिसांनी तें २४ ते २७ सॅ.मेरेन वयर वता. भूमध्य सागरी हवामान प्रदेशांत गीम उबाळ आनी सुको जाल्यार शिंयाळो सौम्य आसता. भूखंडीय प्रदेशांत शिंयाळ्यांत जानेवारींत तापमान सादारणपणान ७ सॅ. जाल्यार गिमांत जुलय म्हयन्यांत ते २४ सॅमी. मेरेन वयर वता. दर्यादेगांनी वसुर्की सरासरी पावस ६५ ते ९० सेंमी., मळांच्या प्रदेशांनी २५० सेंमी.इतलो पडटा.
देशाचो सुमार तिसरो वांटो रानांखाला आसून, तातूंत वेगवेगळया प्रकाराची सुमार पांच हजारांवयर वनस्पत आसा. पर्वतांतल्या ऊंच भागांनी पायन, फर आनी जुनिपर रूख, जाल्यार हेरकडेन बीच, ओक, हॉर्नबीम हे पानझडी रूख आसात. हांगाच्या रानांनी हरण, वांस्वेल, आयबॅक्स, काळवीट, रानदुकर, सोंसों, कोलो, रानमाजर आनी हेर मोनजात मेळटा. सवणयांभितर गरूड, तितर, हॉक ह्या जातींचीं सवणीं म्हत्वाचीं आसात.
इतिहास आनी राज्यवेवस्थाः तीन हजार वर्सांपयलीं थंय इलिरी आनी थ्रेसी लोकांचो राबितो आशिल्लो हें सिध्द जालां. इ.स.प.६००त ग्रीक लोकांनी अॅड्रिअॅटीक दर्यादेगांनी वसणूक उबारिल्ली. उपरांत केल्टिक लोक रावपाक लागले. इ.स.प.३००च्या सुमाराक रोमी लोकांनी बाल्कान द्वीपकल्पांत घुरयो घालून उपरांत तो सबंद द्विपकल्प आपल्या शेकतळा व्हेलो.
इ.स.सव्या शेंकडयांत पोलंड आनी रशिया भागांतल्यान स्थालांतर केल्ल्या स्लाव लोकांनी बाल्कन द्विकल्पांत आपलो राबितो केलो. तांकां दक्षिणी स्लाव म्हण्टात. तातुंतल्या क्रोएटांनी क्रोएशिया, सर्ब लोकांनी सर्बिया अशा दर एका पंगडान आपआपल्या स्वतंत्र राज्याची स्थापणूक केली. आठव्या आनी णवव्या शेंकडयांमदीं हांगाच्या स्लाव लोकांभितर फूट पडून ते रोमन कॅथलीक वा ऑर्थोडॉक्स क्रिस्तांव जाले. उपरांत दक्षिण बाल्कान भागांतल्यो जमाती बायझंटान साम्राज्यखाला जाल्यार उत्तरेकडच्यो जमाती फ्रँक राजवटीखाला गेल्यो. मुखार बाराव्या शेंकडयांत दक्षिण भागांतल्या लोकांवयलो बायझंटायनांचो शेक उणो जालो. तशी सर्ब लोकांनी स्वतंत्र एकसत्ताक राज्याची स्थापणूक केली. चवदाव्या शेंकडयांत मध्याक सर्बिया हें बळिश्ट राज्य आशिल्लें. पंदराव्या शेंकडयामेरेन दक्षिण स्लाव लोकांच्या चडशा सगळ्या प्रदेशांचेर परकी लोकांनी आपलो शेक बसयल्लो.
दक्षिणेकडल्यान स्लाव लोकांनी स्वातंत्र्य चळवळीचे दिकेन एकुणिसाव्या शेंकडयांत पावलां उबारलीं. १८०९ ते १८१५ ह्या तेंपार फ्रासांचो सम्राट नेपोलियन पयलो हाच्या फुडारपणाखाला स्लोवेनीया आनी क्रोएशिया राज्यां एकठांय आयलीं. १८७८त सर्बियन तुर्कांकडच्यान
वर्ग:देवनागरी पानां
युसेबिया फेर्नांडीस
युसेबिया फेर्नांडीस ही एक तियात्र कलाकार.
जल्म
श्रीमती युसेबिया फेलिसिया फेर्नांडीस जिका सबिना फर्नांडीस ह्या नावांन वळखतात, तिचो जल्म 1946 वर्सां, कुठ्ठाळे हांगा जालो.
भुरगेंपण
ल्हानपणासावन तिच्या आंगांत अभिनयाचो किडो आसलो आनी कोंकणी तियात्र माचयेक तिणें आपलें जिवीत अर्पीलें. तिच्या अभिनयाक लागून तिणें तियात्राचे माचयेर नामना जोडली. तिणे तियात्र मोग्यांच्या मनांत आपल्या खातीर एक खाशेली सुवात निर्माण केल्या. ल्हानपणांत तिका ‘सायबीण’ म्हुण लोग उलो मारताले, उपरांत ते बदलून तियात्र माचयेर तिका सबीना हें टोपण नावं दिलें. जरी तिचो जल्म गोंयांत जालो, तिचे शिक्षण मुंबयत जाले. भुरगेपणांत तिका संगीत, नृत्य आनी नाट्य करपाचे छंद आशिल्ले.
अभिनयाच्या मळार सुरवात
1960 ह्या वर्सां तिका “स्कॅटर्ड फ्यॅदर्स” ह्या इंग्लिश नाटकांत एक मुख्य भुमिका करपाची संद मेळ्ळी. ह्या नाटकांत तिणे इतले बरो अभिनय केलो की तिच्या कामा खातीर खुबश्या लोकांनी तिची तोखणाय केली. ह्याच नाटकांत तिका पळोवन, त्या काळांचो फामाद तियात्रिस्त मास्टर वाज़, हाणे “बापूय” ह्या तियात्रांत तिका एक म्हत्वाचीभुमिका करूंक संद दिली. “बापूय” ह्या तियात्रांत तिच्या अभिनयान तिची सगळी जीण बदल्ली आनी ती तियात्र माचयेची एक नामनेची कलाकार जावंक पावली.
तिचे म्हत्वाचे तियात्र
जरी सबिनान खुबश्या तियात्रांनी अभिनय केला आनी आपल्या अभिनयान, दर्शकांच्या मनाचेर आपली छाप सोडल्या, तरी सगळे तियात्र पळोवपी तिचो उगडास करतले ते तिच्या दोन खाशेले भुमिकेखातीर, 1) जॉन क्लारो हांच्या “पुर्तुगेज कळवंत” आनी 2) अरिस्तेदीस हांच्या “डिवोर्स” ह्या तियांत्रानी.“पुर्तुगेज कळवंत” हातूंत तिणें खूब बरो अभिनय केले आनी तियात्र यशस्वी करपा खातीर म्हत्वाचें योगदान दिल्लें. “डिवोर्स” ह्यातियात्रांतल्या अभिनयान तिणें दर्शकांची काळजां जिकून घेतली.
गायक
सबिना एक बरें गायक आनी तिणें तियात्राच्या माचयेर वेग-वेगळ्या गायकां वांगडा साबार कातारां गायल्यांत खास करून डुवो. पूण तियात्र दर्शकां मदीं तिणे आपल्या सर्गेस्त घोव ग्रेग दे कांदोलीम हांच्या वांगडा गायिल्लीं कातारां चड फामाद जाली. ग्रेग - सबिना डुवो, जे खूब विनोदी आसले, ते तियात्रांत सदांच उगडासांत उरतले.
सिनेमांत दिल्ले योगदान
सबिनान सिनेमांत लेगीत काम केला. “म्हजी घरकान्न” ह्या सिनेमांत तिची भुमिका चड मन भुलोवणी आसली.
तियात्रांत दिल्ले हेर योगदान
विदेशांत जशे गल्फ देश आनी लंदन, हांगां लेगीत तियात्र माचयेर अभिनय करपाची संद सबिनाक लाबल्या. ती आजुनूय तियात्र माचयेर काम करीत आसा आनी काय चरित्र भूमिका निपूणतायेन करता. विनोदी अभिनयां वांगडा गंभीर अभिनय ती भेस बरी करता.
सबिना, त्या काळांतली एक बरी कलाकार, तिणें त्या काळाच्या उत्कृश्ठदिग्दर्शकां खालातिणे काम केलां. तिणें सी.अल्वारीस, एम बोयर, अल्फ्रेड रोस, रेमी कुलासो, जॅसिन्त वाज, किड बॉक्सर, सायब रोचा, प्रेम कुमार, मास्टर वाज, नेल्सन आफोन्सो, अरिस्टेडीस डायस, मायक मेहता, जॉन क्लारो, रॉम टोनी, टोनी साक्स, विल्मीक्स, मेन्डीस ब्रोस, वेलन्ट मास्करेन्हस आदी हांच्यानी बरयल्या आनी दिग्दर्शीत केल्या तियात्रांनी अभिनय केला. तिणे आपल्या सर्गेस्त घोव ग्रेग दे कानदोलीम वांगडा सात तियात्र निर्मीत आनी दिग्दर्शीत केला. तांच्यानी बरयल्ले आनी दिग्दर्शीत केल्ले काय तियात्र म्हळ्यार “शिमिरितिंत साक्रामॅन्ट”, “म्होजो तिती”, “गोंयचो सादू”, “आवयची दुकां”. तिणें जायते ध्वनी फीत निर्मीत केल्यात आनी खुबश्या दृक – श्रव्य अल्बमांत कातारां गायल्यात.तिणें गोयांत, महाराष्ट्र, गुजरात, दिल्ली, कर्नाटकां आनी विदेशांत जशें युनायटेड किंगडम हांगां सुमार तीन हजार तियात्रांनी अभिनय केला.
पुरस्कार
तिच्या बऱ्या अभिनया खातीर सबिनाक खुबशे पुरस्कार फावो जाल्या. तिका लाबिल्ल्यो काय पुरस्कार आसा :- 1.गुलाब पुरस्कार तिच्या अभिनयांत दिल्या योगदाना खातीर. 2.कोका कोला पुरस्कार “तियात्र सोपलो चलात घरा” ह्या तियात्रांत तिच्या अभिनयां खातीर 3.खाशेले पुरस्कार “संवसार सुदरलो” ह्या तियात्रांत तिच्या अभिनयां खातीर, जेन्ना तो तियात्र लन्दन हांगां माचयेर आयिल्लो. 4.गोंय सरकाराचो गोंय राज्य सांस्कृतीक पुरस्कार. तियात्राक दिल्ल्या तिच्या योगदाना खातीर खुबश्या सांस्कृतीक मंडळानीसबिनाचो सत्कार केला. जशे कला मोगी कांदोली, कुवेत गोंय तियात्रिस्तांची संस्था, गोयं कोंकणी अकादमी आनी कला अकादमी गोंय.
वर्ग:तियात्रिस्त/Tiatrist वर्ग:देवनागरी पानां
Moreno de Souza
Polleiat
Moreno_de_Souza
सखारामबापू बोकील
सखारामबापू  बोकील उत्तर पेशवाईतले एक प्रसिद्ध मुत्सद्दी.तोचें पुराय नांव सखाराम भगवंत बोकील. सुरवातीक सखारामबापू महादजीपंत पुरंदरे हाचें कडेन कारकून आनी शिल्लेदार आशिल्लो.
सखारामबापू आनी तांच्या कूटूंबा विशी काय म्हायती:
उत्तर पेशवाईतले एक प्रसिद्ध मुत्सद्दी.तोचें पुराय नांव सखाराम भगवंत बोकील.तांच्या आदल्या जिवना विशीं कायं खबर ना.तांचे पुर्वज पणतोजी (पंताजी) गोपीनाथ हे अफझलखाना कडेन छ. शिवाजी महाराजांचो निरोप घेवन गेल्ले वकील आशिल्ले (1659).सखाराम बापोलभाव महादजी यमाजी छ. संभाजी महाराजांचे सेवेंत आशिल्लो.रायगडाचें झूज हारतकच तो छ. शाहू वांगडा ओरंगजेबाचे बंदखणींत आशिल्लो. मुखार शाहूंन ताका हिंवरे गांव आनी कुलकर्णी वतन करून दिलें.ताका पूत नाशिल्लो,म्हूण बापूचो व्हडलो भाव निंबाजीक तें वतन वारसाहक्कान मेळ्ळें. बापूचो उल्लेख शनिवारवाड्याच्या बांधकामा वेळार (1732) मेळटा.
तांचे वावर:
सुरवातीक सखारामबापू महादजीपंत पुरंदरे हाचें कडेन कारकून आनी शिल्लेदार आशिल्लो.बाळाजी बाजीरावान ताका 1746त सदाशिवरावभाऊं वांगडा कर्नाटकाचे स्वारेचेर धाडलो. हे स्वारेंत ताणें भरपूर धनदोलत जमोवन छ. शाहूंचें रीण फारीक केलें. मुखार रघुनाथरावां वागंडा गुजरात (1754) आनी उत्तर हिंदुस्थान (1758) अशा दोन स्वार्यांनी ताणें वांटो घेतलो. पेशव्यांनी रघुनाथरावाचों कारभारी म्हणून ताची नियुक्ती केली.व्हडल्या माधवरावाच्या वेळार (1761-72) सुरवातीक राघोबा बापूच्या सल्ल्या प्रमाण राज्यकारभार पळयतलो.माधसलेवरावान तातूंत हस्तक्षेप करतकच बापून कारभारीपद सोडलें.ताचे पयलीं रघुनाथरावान (1762) निजामाचो पराभव केलो.
तांचे हेर कार्य आनी वावर:
उरफाटो,निजाम अली आनी जानोजी भोंसले हांची मदत घेवन पेशव्यांच्यो पराभव केला,तेन्ना बापोल्या-पुतण्या मदीं समझोतो जावन परत राघोबा वरचढ जालो.ताणें बापूक कारभारी नेमून पेशव्यांचे समर्थक गोपाळराव पटवर्धन हांची जहागीर जप्त केली आनी सखारामबापूक णव लाखांची जहागीर दिली.हैदर अलीचेर 1764चे लडायेचे सगळे अधिकार माधवरावान घेवचे असो बापून हट्ट धरलो.माधवरावान ह्या युध्दा वेळार बापूक वांगडा घेतलें.मरणा पयलीं माधवरावन बापूची मराठ्यांच्या राजकारणाचेर कर्तबगारीची म्होर मारली.ताका लागून ताची साडेतीन शाण्यांतलो एक पूर्ण शाणो,अशी ख्याती जाली.
वर्ग:देवनागरी पानां
Utravoll - Vocabulary; Konkani ~ English ' V '
Utravoll - Vocabulary; Konkani ~ English ' V '
वर्ग:Konknni वर्ग:Konkani-Inglez Utravoll/Xobdkox वर्ग:Romi panam
Frank Simoes
…. Page needs to be Edited.
Polleiat
Frank_Simoes
वर्ग:Konknni वर्ग:Goemkar – Famadh / Prosidh वर्ग:Itihas / History वर्ग:Romi panam
Šiprage
Page to be expanded
Šiprage (शीप्रागा) zaun asa Bosnia ani Herzegovina desantlo ek ganv.
लोकसंख्या
+ क्षेत्र  Šiprage
Bhaileo zoddnio
वर्ग:Romi panam
Bernardo Peres da Silva
…. Page needs to be Edited.
Polleiat
Bernardo_Peres_da_Silva
वर्ग:Konknni वर्ग:Goemkar – Famadh / Prosidh वर्ग:Sonvsaracho Prosidh vo Famadh Lok वर्ग:Itihas / History वर्ग:Romi panam
पातोळ्यो
हिंदू समाज
right|thumb|घरा केल्लो एक पातोळ्यांचो प्रात जो चित्रापूर सारस्वत बामण समाज हांच्या पद्धतीन केला. कोंकणी-उलोवपी हिंदू पातोळ्यो श्रावणच्या दूसऱ्या आयताराक, नाग पंचमेक आनी हार्तालिका दिसा गणेशाच्या आदल्या दिसा करतात. मिठावीण पातोळ्यो, पार्वती देवतेक भेटोवपांत येतात, एका दंतकथे प्रमाणें, तिच्या गुरवारपणाच्या दिसांनी तिका चड गोड वस्तू खावपाची रूच येताली.
त्यो पानांनी गुठलावन एका ताटांत लोकांक वाडपांत येतात. चड करून पान काडून त्यो शिवराक परबेच्या जेवणांत हिंदू परबांनी खावपांत येतात.
क्रिस्ती समाज
right|thumb|गोंयकार कातल्क पद्धतीन केल्ल्यो 'पातोळ्यो'. आस्सुंप्त सायबिणिंच्या फेस्ताच्या सुवाळ्यांत ती पीस दे रेसिजतांस जावन आसा. गोंयकार कातल्क पातळ्यो सोंपेपणी करपाची रीत उकड्या तांदळांचो खळ ताज्या हळडी पानाचेर दाळप जाचेर ताजें चून आनी माडांचें गोड जोडपांत येता. निमाणें, पानां दोडून, बंद करतात आनी बाफान रांदतात, एका पारंपरीक आयदनांत जाका चंद्रो म्हणटात. त्यो एका ताटांत गरम केल्ल्यो पानां सयत वाडपांत येतात ज्यो पानां सोलून खावपाच्यो. चड करून त्यो च्या वा हेर गरंम पिवपां सांगाताक दितात[.
कातल्कांचें आस्सुंप्ती सायबिणिंचें फेस्त (एक पवित्र संताचो दीस) जो 15 ऑगस्टाक पडटा जो भारताच्या स्वतंत्राये वांगडाक समरपितात. तो एक गोंयकार कातल्क समाजाक चड लागशिलो दीस कित्याक जायतेच गोंयचे गांव कणसाचें फेस्त ह्या दिसा समरपितात आनी पातोळ्यो मुखेल प्रात त्या सुवाळ्याचो जावन आसा. त्यो गोयांत सां जुआंवच्या फेस्ताकूय 24 जुन्हाक करपांत येतात.
गोंयकार लोक-कातल्क तशेंच हिंदू, पातोळ्यो, वजें कशें नवऱ्यागेर धाडटात. गोंयकारांनी मदीं, पातोळ्यो शेजाराक आनी इश्टांक नवें भुरगें जल्मांक येतच धाडपाची पद्धत अजून चालू दवरल्या. पातोळ्यो घर बांदून तयार जालें म्हण कळोवपाक वांटपांत येतात. थोडे गोंयकार कातल्क कुटुंब जंय एका घरच्या वांगड्याच्या सोंपलेल्याचें दूख्ख पाळटात, तांकां पाठयतात.
नोरतेरां तांकां पान मोरी वा 'ईस्ट इंडियन लीफ केक्स' म्हणटात. मुंगळुरकार 'पातोले' आपल्या उच्चारांत म्हणटात.
Bhaileo zullovnneo[sudar]
वर्ग:देवनागरी पानां वर्ग:गोंयचीं खाणां-जेवणां
एकनाथ रामकृष्ण रानडे
एकनाथ रामकृष्ण रानडे  एकनाथ रानडे हांचो जल्म महाराष्ट्रांतल्या अमरावतो जिल्ल्यांतल्या टिटिला गांवांत 14 नोव्हेंबर 1914 दिसा जालो
जीवन
ते जल्मल्ल्या गांवांत शिक्षणाची तितलीशी सुविधा नाशिल्ली.ते खातीर ते आपल्या व्हडल्या भावागेर नागपुरा आयले.थंय संघाच्यो शाखा चलताल्यो.थंयसर ते शाखेर वचपाक लागले आनी आजल्म तांणी राष्ट्रिय स्वयंसेवक संघाचें काम केलें.लंघाचें काम करीत आसतनाच ते स्वांतत्र्य संग्रामांतूय वांटेकार जाले.
शिक्षण
क्रांतिकारकांचे कुशळ सघटण तांणी केलें.जायत्या फावटीं सत्याग्रहांतूय उडी घेतली.एकनाथजी हें नांव दोळ्यां मुखार येता तें स्वामी विवेकानंद शिळास्मारक.ज्या फातरार स्वामी विवेकानंद तीन दीस ध्यानस्थ बशील्ले आनी ज्या तोंकां आत्मगिन्यान जालें,त्या फातराचेर तांचें स्मारक जावचें हो विचार गुरुजीन फुडे धाडलो तो म्हणल्यार एकनाथ रानडे.हें काम इतलें सोंपें नासलें.
तांचे वावर
क्रिस्तांवांनी ह्या स्मारकाक विरोध केल्लो.सरकारय तयार नाशिल्लें.अशा वेळार फकत एकनाथान हांचें सगल्यांचें मन घुंवडायलें.लोकसभेच्या 386 सदस्यांचें समर्थ मेळयलें.एक एक रुपया करीत करीत व्हड निधी उबो केलो आनी हें स्मारक बांदलें.22 आँगस्ट 1982 हे गणेश चतुर्थी आशिल्ल्या दिसा हो कुशळ संघटक हें जग सोडून गेलो.
वर्ग:देवनागरी पानां
ऍनी कुआद्रोस
ऍनी कुआद्रोस ही एक तियात्र कलाकार.
जल्म
ऍनी क्वाद्रोस हांचो जल्म 28 एप्रील 1956 ह्या वर्सा जालो.
दिग्दर्शकां वांगडा वावर
ही सुंदरी जी फाटल्या 4 दशकां पसून हजारांनी तियात्र मोगयांच्या काळजांत रिगलेली आसा,तिचो तियात्र माचयेचेर आरंभ 18 वर्सांचे पिरायेचेर आर.मोरईस हांचे खेल तियात्र ‘दोत’ आनी ‘धारुन ओस्तोरी’ ह्या तियात्रांनी जालो. तिणे सुमार सगळ्या नामनेच्या तियात्र दिग्दर्शकां बरोबर काम केल्लें आसा जशें सर्गेस्त सी.आल्वारीस, कामत द आसोलना,बाब पिटर,रिको रोड,प्रेम कुमार,एम .बोयर,जासींत वाझ,आलफ्रेड रोझ,रेमी कोलासो,रोबीन वाझ,रोसारियो रोड्रिगीझ,क्रिस-मिना,रोसरी फर्नस,आरिस्तेदीस डायस,लौरेन्त पेरेरा,पेटरीकडौराडो,माइक मेहता, स्टार आफ कुर्तोरीं,जोनक्लारो,सी.डी.सिल्वा, मिलागरीस द चांदोर,राफइल नोएल,केनी फर्नस, मिनिनो मारियो,प्रेमानंद सांगोडकार,जोस रोड,मारकूस वाझ,बॅटी फर्नस,विल्मीक्स-शेरोन, मिनिनो द बांदार ,पाश्कुवाल रोड्रिगीज,रोसफर्नस आनी प्रिन्स जाकोब जांचे वांगडा ती 1987 पासून नेटान आपले काम करीत आयल्या.
हेर वावर
तिणेज्या तियात्रांनी अभिनय केला, तांचो आंखडो अगिनत आसा. सुमार 5000 वयर प्रदर्शनां आसूंक शकतात.तांतुतली कांय तियात्र 100,200 तर कांय 300 प्रदर्शनां लेगीत पार जाल्यात. एनी एक बरी गावपी जावन आसा.आनी तिणे माचयेर जायतीं गितां गायिल्लीं आसात.तशेंच तिणे जायत्या ओडियो वा विडियो कॅसेटीच्या संग्रहानी कांतारांगायल्यात.ऍनीन स्वताचो आयकुपाचो संग्रह तयार केला जाचें नांव ‘आशा’.
कलाकारां वांगडा भोंवडी
एनी व्यापक रितीन आपल्या तियात्र कलाकार वांगड्या बरोबर भारताच्या जायत्या राज्यांनी वा शारांनी भोंवडी केल्या जशें मुंबय, दिल्ली,बेळगांव,नासीक,मंगळूर,पुणे,अहमदाबाद तशेंच जायत्या भायल्या देशानीं जशें कुवेत, मासकट, दुबै, बाहरेन, दोहा कटार, लंदन आदी.
चलचित्रांनी वावर
तियात्रां भायर ,एनी चलचित्रांनी आपले धाडस दाखोवपाक फाटी उरूंक ना.तिणे स्वताच्यो दोन डी.व्ही.डी प्रकाशीत केल्यात, पर्ल-I आनी पर्ल-II जाल्यार पर्ल-III विकसीत जावपाच्या मार्गार आसा.तिणे कोंकणी फिल्मानी लेगीत अभिनय केला, जशें सर्गेस्त आर्नाल्द द कोस्ता हांचें ‘कांट्यातलें फूल’, प्रिन्स जाकोब हांचें ‘पाद्री’ आनी ‘रोडोनाका’,जोयवीन फर्नांडीस हांचें ‘चिंतना न्हय सोपनां’, ‘फ्रन्डस-I’आनी ‘फ्रन्डस-2’ आनी जाकी हांचें ‘सोपोन’.
हेर गूण
तियात्र आनी फिल्माभायर,एनीक आनीक एक गूण आसा आनी तो म्हळ्यार ऍनी एक फैशन डिजाइनर जावन आसा.आपली पुराय मुस्तायकी तिणेच स्वता डिजाइन केल्ली आसा.ताका वेळ नाशिल्ल्यान, खुबश्या फैशन बुटीक/घरां हांगा डिजाइनर म्हूण काम करपा खातीर आयिल्ले प्रस्ताव तिणे न्हयकारले. ऍनी ही पयली अशी कोंकणी तियात्र कलाकार आसा जांची ‘बिइंग वुमन’ ह्या इंग्लीश नेमाळ्याचे पयले आवृत्तींत चित्रीत जाल्ली आसा. ऍनी ‘ईव’ ह्या नेमाळ्यांत लेगीत चित्रीत जाल्ली आसा.
पुरस्कार
अश्या ह्या प्रसिद्दी आशिल्ल्या कलाकाराक तिच्या तियात्र माचयेक दिल्ल्या असीम योगदानां खातीर तिका तरेकवार संस्थानी खूब पुरस्कार दिवन तिचो भोवमान केल्लो आसा जशें -
वर्ग:तियात्रिस्त/Tiatrist वर्ग:देवनागरी पानां
Mario Miranda
…. Page needs to be Edited.
Polleiat
Mario_Miranda
वर्ग:Konknni वर्ग:Goemkar – Famadh / Prosidh वर्ग:Sonvsaracho Prosidh vo Famadh Lok वर्ग:Itihas / History वर्ग:Romi panam
Manohar Parrikar
Monohor gopallokrixnn probhu porrikar (zolm' 13 ddisembor 1955) he bharti-i zonta parttiche nete ani bhartache sod'dheache kendri-i somrkxonn montri. 9 novembor 2014 hea disa tanchi kendri-i somrkxonn montri mhunn nemnnuk zali. Tache adim te march 2012 te novembor 2014 meren gõy rajeache mukhelomontri asle. 2000 te 2005 hea kallantoi tamnni gõychem mukhelomontripod sambamllolam.
Khajgi jivit
tancho zolm' eka goudd sarsvot bramhonn kuttumbant zal'lo. Mhapxemlaginchea porra (Parra) gamvchea navamvylean tanchea addnamvachi utpot'ti zalea.
Moddgamvchea Loyola ixkolant madhyomik xikxonn ghetleuporant tamnni 1978t ai. Ai. Tti. Bombetlean (atanchem mumboi) Metallurgical Engineeringchi podvi meloili. Khoinchyai bharti-i razomyache mukhelomontri zaupi te poile ai. Ai. Tti. Podvidhor asle.
Tanchi bail Medha hankam 2000 vorsa kankrachem duyemsan moronn ailem. Utpol ani obhizat he tanche don chole.
Polleiat
Manohar_Parrikar
वर्ग:Goemkar – Famadh / Prosidh वर्ग:Razkaronni, Raznitikar vo Razokaronnant ascho monis वर्ग:Sonvsaracho Prosidh vo Famadh Lok वर्ग:Itihas / History वर्ग:Romi panam
Mandli
Dusrim nanvam: Capsali / मांदेली
Bhaile duve:
वर्ग:Nustem / Maslli वर्ग:Romi panam
Suttka chem Pustok
Suttka chem Pustok
Exodus
Gulamponn ani piddnuk sostale porjechi SUTTKA Pentateukachea hea dusrea pustokant amkam mellta. EXODOS, hea Grik utracho orth mhollear bhair kaddop / sorop. Israel porjeche itihasik soddvonnecho mahavir mhollear Sorvespor Dev (Yahweh) "Ejiptantli, gulamponnachea desantli Israel porjek bhair kaddla to Sorvespor Dev' (Sutt. 20/2; 5/6) He vhodd virkothen Yahwe ani Faraoh modem ek vhodd loddai ani zhuz cholta. Darunn ani krur monis-bollak, Sorvespor Dev fuddo korta ani Ejiptachea nixttur razacher To zoit vhorta. Israelachem gulamponn, dha khasti, Tambddea doriantlean ojapvont pask . utarop : he mhkhel bhag te vhodd suttkeche.
Tea bhair, hea Pustokant Sinai dongrar kel’lea Korarache sthapnnechi khobor amkam spoxtt zata. Ho korar Israelachea ak’khea Itihasant ek mullavi ani mukhel ghoddnni. Tiche sorbhonvtim Israelachem ak’khem nivit, zaum dhormik, somajik, otmik, sonvskrutik ani rajkaronnik, gunvta ani vhaddot veta. Sinai dongrachea Korara udexim Israel Devachi Porza zata ani Sorvespor ticho Dev zata.
Dha updes (Somurt) ani dusre nem’-kaide hea korarant atthaplole asat, Apnnak soddoilolea Devak Israel porza sodanch raji ani dhin’vaxi ravunk zai, Yahweh, Israelacho Dev, soimbachea ghoddneamnim, nhoi mhonn sevadhormik ritimnim punn tanchea itihasachea gombhir somajik-rajkaronnik poristhitint to Ap-uktavnni korta. Tika favo mhonn nhoi punn Aplea khud udhar mogan, visvaxi Dev Aplea Korarachea sombondant Israelak bhitor sorunk apoita. Korara vorvim sogllim Israelitkaram eka-mekachim bhav-bhoinnam, Moizesak dixtti poddlolo Dev, ek soddvonnar Dev, “Hanv To Hanv” (Sutt, 3/14), Dublleam- goribancho, piddnnukechea bhara khal cheploleancho Dev To, Taka sodanch neai-nit ani promanikponn zai, On’nea-oniticho To dusvas / dves korta. To patkeank khast laita khoro, punn tech borabor To doiall-movall, dulob ani konvallo, To bhogxita ani novo bhorvanso dita ! To Apunn suttka dita punn teach borabor aplea soddvonechea vaurant mon’xak vapurta.
Sandarbh
वर्ग:Konknni वर्ग:Adlea Korarachim Pustokam (Old Testament Books) वर्ग:Devachem Utor वर्ग:Romi panam
Antonio Fortunato de Figueiredo
…. Page needs to be Edited.
Polleiat
António Fortunato de Figueiredo
डॅा जयंत नारलिकर
डॅा जयंत नारलिकर
ताचो जल्म
रजयंत विषणू नारळिकर हांचो जल्र्म कोल्हापूराक 19 जुलय 1938 हया दिसा जालो. ताचो बापूय रॅलर विष्णू वासूदेव नारळिकर हो गणिततज्ञ आसलो. वाराणसिचया बनारस हिंदू विघापिठांत गणित शाखेचे तें मुखेल आशिल्ले. जयंत नारकिळाची आवय, सुमती, ही संस्कत विशयात मानेस्त आशिल्ली
ताचे शीक्षण
जयंताचे मुळावें शिक्षण वाराणशीक जालें. 1957त विज्ञान हो विशय घेवन जयंत बिएससींत पयलो आयलो. फुडल्या शिक्षणाक लागून जयंत बि्टनातल्या कॅबी्ज विघापिठांत गेलो. थंयसर तो एमए जालो आनी पिएचडी ही पदवी मेळयली. ते भायर खगोलशासतातलें टायसन मॅडल मेलळयलें.
ताचे लग्न
1966 वर्सा जयंताचें लग्न मंगला सदाशिव राजवाडे हाचे कडेन जालें. मंगला हीय गणीतज्ञ. तांका तीन धुवो आसात. गिता, गिरीजा आनी लिलावती. 1972 वर्सा जयंत भारतांत परतो आयलो आनी टाटा मुळावें संशोधन संस्थेंत खगोलशास्र विभागांत मुखेल पद घेतलें. फाटल्या चाळीस वर्सा पासून ताचें खगोलशास्र विशयाचेर संशोधन सुरू आसा. ते बगर ताचें लेखनूय सुरूच आसा.
ताची पुस्तकां
ताणें जायतीं पुसत्ंका बरयलीं. जायत्या तरांचे पुरस्कार ताका फावो जाल्यात. अंतराळातील भस्मासूर, अभयारण्य, टाइम मशीनची किमया, पे्षीत, यक्षांची देणगी, याला जिवन ऐसे नाव, वामन परत न आला, व्हायरस, आकाशाशी जडलें नातें, गणितातील गमतीजमती, युगायुगाची जुगलबंदी, नभात हसरे तारे (सहलेखक. डॅा. अजीत केंभावी आणी डॅा. मंगला नारळीकर) विज्ञान आणी वैज्ञानीक, विज्ञानगंगेची अवखळ वळणे, विज्ञानाची गरूडझेप, विश्रवाची रचना, विज्ञानाचें रचयीते, सर्याचा प्रकोप हीं तांणी बरयील्लीं कांय पुस्तकां.
पुरसकार
1965त ताका पधभुषण पुरस्कार फावो जाला. 2004त ताका पधविभुषण पुरस्कार मेळळो. 2010त ताका महाराषट्र भुषण पुरस्कार मेळळो. हे भायर ताका भटनागर पुरस्कार आनी एमपी बिरला अशें पुरस्कारूय फावो जाल्यात.
वर्ग:देवनागरी पानां
Anthony Gonsalves
…. Page needs to be Edited.
Polleiat
वर्ग:Konknni वर्ग:Goemkar – Famadh / Prosidh वर्ग:Itihas / History वर्ग:Sonvsaracho Prosidh vo Famadh Lok वर्ग:Romi panam
Dodyaro
Dodyaro (Hodki) - Dhoma / Croaker
वर्ग:Nustem / Maslli वर्ग:Romi panam
मातृका
लोकमाता हे क्षुद्र देवता. हांची संख्या सात, आठ, णव, चवदा, सोळा अशी आसा. ह्यो विंगड विंगड देवांच्यो शक्ती आशिल्ल्याचें सांगलां. ब्राह्मी, माहेश्र्वरी, कौमारी, वैष्णवी, वाराही, इंद्राणी आनी चामुंडा ह्यो अनुक्रमान ब्रह्या, शिव, स्कंद, विष्णु, यम, इंद्र आनी आयुधां आपणायतात. तांची मुखांय स्वामीभशेन आसतात. सात मातृकांचीं नांवां अशीं.
ब्राह्मी माहेश्र्वरी चैव कौमारी वैष्णवी तथा । वाराही च तथेन्द्राणी चामुण्डाः सप्त मातरः ।।
ह्या सात मातृकांभितर महालक्ष्मीचो आस्पाव करतकच त्यो अश्टमातृका जातात. कांय लोक तातूंत महाल7मी बदला योगेश्र्वरी वा चर्चिका हांचो आस्पाव करतात.
मातृकांचे उत्पत्तीविशीं एक कथा आसा ती अशी- अंधकासुर दैत्य हाणें पल्या तपाच्या सामर्थ्यान बळिश्ट जावन त्रैलोक्य जिकन कैलासाचेर चाल केली. ताका कैलास जिकून पार्वतीय मेळोवपाची आशिल्ली. पार्वतीचेर हात घलिनाफुडें शंकराचें आनी तांचे खर झूज जालें. त्या झुजांत शंकराच्या बाणांनी अंधकासुर जखमी जालो. ताच्या आंगांतल्यान रगत व्हांवपाक लागलें. त्या रगताच्या दरएका थेंब्यांतल्यान राक्षस तयार जाले. त्या सगळ्यां वांगडा शंकराक एकट्याक तोंड जिवप जड जालें तेन्ना ताणें आत्मतेजांतल्यान 190 मातृकांचो गण उत्पन्न केलो. ह्यो मातृका त्या राक्षसांचें रगत पिवपाक लागल्यो. पूण राक्षसांची उत्पत्ती चालूच उरली. तेना विष्णु, शिवाच्या आदाराक आयलो नी ताणें आपल्या आंगांतल्यान शुष्क रेवती नांवाची एक मातृका तयार केली. तिणें अंधकासुराचें रगत पिवन ताका मारलो. मातृकांक नेमून दिल्लें काम सोंपतकच त्यो आपलें भक्ष्म सोदपाखातीर भोंवपाक लागल्यो. सगळेकडलें भक्ष्य सोंपतकच त्यो शिवाम्हर्यांत गेल्यो. पूण थंयलेगीत तांकां निर्शेवणी येतकच त्यो त्रैलोक्यभर भोंवन जीवसृश्ट खावपाक लागल्यो. ताकालागून रोखडीच पुराय धर्तरी सोंपतली असो देवांक भंय दिसूंक लागलो. तेन्ना शिवान नृसिंह रूप घेवन कांय अघोर नव्यो मातृका तयार केल्यो. विष्णुनूय कांय मातृका उत्पन्न केल्यो, ह्या नव्या मातृकांनी, पोरन्या 190 मातृकांचो नाश केलो.
मातृका ह्यो मनशाच्या वायट वृत्तींचेयो प्रतिनिधीय मानल्यात. योगेश्र्वरी, वैष्णवी, ब्राह्मी, कौमारी, ऎंद्री, दंडधारिणी आनी वाराही ह्यो काम, राग ,मद, मोह, मत्सर, पैशुन्य आनी असूया हांचेयो प्रतिनिधी आसात.
वर्णमाळेंतल्या सगळ्यावायट वृत्तींकूय अक्षरमातृका अशेंय म्हळां. कलकत्ता हांगाचे कालीदेवीच्या गळ्यांत राक्षसांच्या मुंडांची 52 रुंडांची रुंडमाळ दाखयल्या. हीं 52 रुंडा म्हळ्यार वर्णमाळेंतल्या 52 अक्षरांचीं प्रतिकां आसात अशें सर जॉन वुड्राउ हांचें मत आसा.
वेरूळ, कुंभकोणम्, बेलूर, अमरकंटक, ऎहोळ ह्या सुवातींनी मातृकांच्यो मूर्ती आसून, तांचे राखणेखातीर एके वटेन वीरभद्र आनी दुसरे वटेन गणपती उबो आसता. नर्मदेचे देगेर मांधाता दोंगरावळींत एक मातृकादेवूळ आसा. दक्षिणेंत तमिळनांडूंत चक्रपल्ली गांवांत सात मातृकांचें देवूळ आनी सात शिवलिंगां आसात. बुलढाणा जिल्ह्यांतल्या तारापूर ह्या गांवच्या देवीमंदिरांतूय सात मातृकांच्यो मूर्ती आसात.पुण्याच्या लागसार आशिल्ल्या यवत गांवांतल्या यवतेश्र्वराच्या देवळांत मातृकांच्यो मूर्ती आसात. गुरातांतल्या तिलकवाडा ह्या गांवांतूय एक सप्तमातृकांचें देवूळ आसा. मध्य प्रदेशांतल्या उदयगिरीच्या लेण्यांनी सात मातृकांच्यो मूर्ती खोदल्यात. बेसनगर हांगा सगळ्यांत सुंदर अशो सात मातृकांच्यो मबर्ती आसात.
महाभारताच्या शल्यपर्वांत लंबपयोधर आनी विशिरा मातृकांचे उल्लेख आयल्यात. इनामगांव हांगाच्या उत्खननांनी लांब थानांच्यो, शीर नाशिल्ल्यो आनी बैलाचेर बशिल्ल्यो कांय बायलमूर्ती सांपडल्यात. कांय अभ्यासकांच्या मतान त्यो मातृका मूर्तीच आसात. गोवाहना वा बैलाचेर बशिल्ले मबर्तीचें नांव महाभारतांत शकुनी अशें दिलां. ह्यो सगळ्यो स्कंद परिवारांतल्यो देवता आसून, त्यो बालघातक म्हूण भिरांकूळ थारल्यात.
मातडकांचो शिवाचे आराधनेकडे संबंद आसा. मंगल कार्याच्या वेळार मातृकापूजन करतात. तेन्ना पयलीं सांगिल्ल्यो ब्राह्मी आदी सात मातृका पूजतात तशेच तांचेबरोबर गौरी आदी सोळा देवता पयलीं पूजतात. मागीर गणपती, दुर्गा, क्षेत्रपाल आनी वास्तोष्पती ह्यो चार देवताय तांचेवांगडा पूजतात.